Poštovani,

pozivamo Vas na radionicu pod nazivom **„Kako napisati uspješnu projektnu prijavu za individualnu stipendiju u okviru Marie Sklodowska-Curie akcija“**!

Dvije iste jednodnevne radionice će se održati **9. i 10. lipnja 2015. godine** u prostorima **Agencije za mobilnost i programe Europske unije**, Frankopanska 26, Zagreb.

Radionica je namijenjena prvenstveno iskusnim istraživačima (doktori znanosti, odnosno istraživači s više od 4 godine istraživačkog iskustva), ali sudjelovati mogu i ostali istraživači (mladi istraživači koji još nisu doktori znanosti ili imaju manje od 4 godine istraživačkog iskustva) te administrativno osoblje koje je uključeno u izradu Marie Sklodowska-Curie projektnog prijedloga. Cilj radionice je povećati stopu uspješnosti hrvatskih prijavitelja u ovom prestižnom europskom programu financiranja znanstvenog istraživanja, koji je dio programa Obzor 2020., te pružiti praktične savjete pri izradi projektnih prijedloga. Program radionice dostavljamo u privitku.

Radionice će voditi **dr. sc. Branka Bernard**, Obzor 2020. nacionalna osoba za kontakt za Marie Skodowska-Curie akcije i **dr. sc. Mihaela Perić**, dugogodišnja evaluatorica Marie Curie individualnih projektnih prijedloga.

Kako bi prisustvovali radionici, potrebno je poslati sažetak projektnog prijedloga (na 4 stranice) koji će sadržavati sljedeće dijelove:

•             ***Excellence***(2 stranice odnosno poglavlja a. *Quality, innovative aspects and credibility of the research te b. Clarity and quality of transfer of training for the development of the researcher in light of the research objectives*),

•             ***Impact***  (1 stranica odnosno poglavlje *Impact of the research and training on the Experienced Researcher’s career*) i

•             ***Implementation*** (1 stranica odnosno dijelovi poglavlja *work plan, management structure and procedures, institutional environment, competences, experience and complementarity of the participating organisations*).

Obrazac za sažetak projektnog prijedloga dostavljamo u privitku. Sažetke projektnih prijedloga na **engleskom jeziku** treba poslati na sljedeću adresu: [sandra.vidovic@mobilnost.hr](mailto:sandra.vidovic@mobilnost.hr).

**Rok za prijavu i slanje sažetka projektnih prijedloga je 3. lipanj 2015.**

Budući da je broj mjesta ograničen, molimo Vas da se što prije prijavite na radionicu putem sljedeće [poveznice](https://docs.google.com/forms/d/1wg9fmhvs-6jcfRX_Y4M789cu6RMnHrKJd8MUMX4A3Og/viewform).

Nakon prijave zaprimit ćete sljedeću obavijest: „Vaš odgovor je zabilježen, a **prijava će biti potpuna tek po dostavi projektnog sažetka** (najkasnije do 1. lipnja 2015.)''. Mogućnost sudjelovanja na radionici bit će odobrena prijaviteljima prema **redoslijedu zaprimanja potpune prijave**. Prioritet imaju **iskusni istraživači** koji prijavljuju Marie Sklodowska-Curie projekt u 2015. godini. Po isteku roka za prijavu ili po popunjavanju mjesta na radionici, svi prijavitelji bit će obaviješteni o datumu sudjelovanja na radionici odnosno o mjestu na rezervnoj listi.

Organizator će nastojati uvažiti preferencije prijavitelja po pitanju datuma sudjelovanja na radionici, međutim zadržava pravo zamjene dana sudjelovanja ovisno o popunjenosti mjesta na određenoj radionici. Organizator također zadržava pravo odbiti prijavitelje koji ne zadovoljavaju kriterije prisustvovanja radionici (istraživači ili administrativno osoblje koje **ne** sudjeluje u izradi Marie Sklodowska-Curie projektnog prijedloga), kao i one koji su dostavili nepotpunu prijavu.

U slučaju dodatnih pitanja slobodno kontaktirajte:

gđa Sandra Vidović

01/5005 954

[sandra.vidovic@mobilnost.hr](mailto:sandra.vidovic@mobilnost.hr)

Obzor 2020. nacionalna osoba za kontakt za Marie Sklodowska-Curie akcije

Agencija za mobilnost i programe Europske unije

Veselimo se Vašem dolasku!

S poštovanjem,

**EURAXESS tim Hrvatska**Odjel za mobilnost istraživača

Department for Mobility of Researchers

**Agencija za mobilnost i programe Europske unije /  Agency for Mobility and EU Programmes   Adresa / Address:**Frankopanska 26, HR-10 000 Zagreb

tel  +385 (0)1 5005 954

fax +385 (0)1 5005 699

[euraxess@mobilnost.hr](mailto:euraxess@mobilnost.hr)

[www.mobilnost.hr](http://www.mobilnost.hr/)

[www.euraxess.hr](http://www.euraxess.hr/)

